
Өмірлік ұстанымым

Халқымыз "Өз елің - алтын бесігің", деп бекер айтпаған ғой. Осы қанатты сөздің төркінін атажұртыма алғаш табаным тигенде ұққандай болдым Адам баласы Отанның оттан да ыстық болатынын елінен шалғайда өмір сүргенде сезінеді екен. Жүрек түкпірінде жатқан сан жылғы сағыныш жылдар өте келе еліңе, жеріңе деген махаббатыңды ұлғайтып, оның бөлінбес бір бөлшегіне айналдырады.
Тағдырдың жазғаны сол, менің арғы аталарым сонау ел басына күн туған қиын-қыстау заманда Қытай жерінен пана тапқан екен. Қазақстанымыз егемендігін алып, өз алдына дербес мемлекет атанған уақытта ата-анам төбесі көкке жеткендей қуаныпты Сондағы армандары жас құрақтай өсіп келе жатқан балаларының болашағының жарқын болатынына сенген.
Сенімдері алдамады. Уақыт түзеліп, заманның беті бері қараған уақытта ата-анам бауырынан тараған бізді Қазақстанға жіберді.
Ата-бабаларымның кіндік қаны тамған жерге ең алғаш табан тірегенімде, дүниеде туған өлкеден асқан байлықтың, туған жерге деген сағыныштан асқан сезімнің болмайтынын аңғардым Ес білген шағымда мені Отаныммен қауыштырып, М.Қозыбаев атындағы Солтүстік Қазақстан мемлекеттік университетінде оқуға мүмкіндік берген тағдырыма, шетелдегі қазақ балаларының туған жерге оралуына бар жағдайды жасап отырған Президентімізге ризашылығымды білдіремін.
Бүгінде университет жанындағы Тіл және әдебиет институтының екінші курсында оқимын. Сабағым да жақсы. Оқу орнының қоғамдық өміріне белсене қатысамын. Бізді әке-шешеміз ез елімізді сүюге, адал болуға тәрбиеледі. Жастайымыздан қазақтың ескі жырларың дастандарын жәттап, санамызға сіңіріп өстік.
Шетте жүрсек те, еліміздің тәуелсіздік мерекесін атап өтетін едік. Сол күні әрбір қазақ отбасында дастарқан жайылатын. Мен үшін тәуелсіздік деген үғымның мағынасы қашанда асқақ. Жуырда осынау ұлық мерекеге орай Көкшетауда өткен республикалық айтыста жүлделі бірінші орынды жеңіп алдым. Сөз сайысында қазылар алқасының төрағасы болған есімі елімізге белгілі ақын Дәулеткерей Кәпүлы ағамыз менің өнеріме жоғары бағасын берді. Мен үшін бұл - айтулы жетістік. "Қанат ұшса қатаймай ма?" Ал-дағы уақытта айтыс аламанына шығып, облысымыздың намысын дүбірлі додаларда қорғауды мақсат етіп жүрмін "Менің арманым -Қазақстанның "Мәңплік Ел" болуы. Заман өтеді, адамдар өтеді. Бірақ Тәуелсіздік қалады", - деген болатын Елбасымыз. Мемлекет басшысының осы сөзі менің өмірлік ұстанымым болуда.

